2026 жылдың қаңтар-тамыз айындағы 
облыстың әлеуметтік-экономикалық дамуының қорытындылары туралы анықтама
Қысқа мерзімді экономикалық индикатор 103,8% құрады. 

Өнеркәсіпте 314,8 млрд теңгенің өнімі өндіріліп, нақты көлем индексі – 128,5%-ды құрады.

Ауыл шаруашылығының жалпы өнімі 102,7% өсіммен, 
220,6 млрд теңгеге жетті.
Құрылыс жұмыстарының көлемі 24,3% төмендеп, 
148,2 млрд теңгені құрады, 201,2 мың шаршы метр тұрғын үйлер қолданысқа берілді. 
Облыс экономикасына 212,2 млрд теңге инвестициялар тартылып, нақты көлем индексі - 70,9%, оның ішінде жеке инвестициялар 140,2 млрд теңге, нақты көлем индексі - 64,5%. 
(өткен жылғы жоғарғы базаға байланысты «Достық–Мойынты» екінші теміржол жолдарын салу, «Текелі энергетикалық кешені» ЖШС-ін жаңғыртуы және «Талдықорған–Үшарал» газ құбырын салу). 

Көлік қызметтерінің көлемі 154,9 млрд теңгеге жетті, нақты көлем индексі – 120,4%, байланыс қызметтері – 7,7 млрд теңгені құрады, нақты көлем индексі – 109,9%.
Сауда көлемі 636,1 млрд. теңгені құрады, нақты көлем индексі – 95,9%, оның ішінде көтерме сауда айналымы - 
407,8 млрд. теңге, НКИ – 92,2%, бөлшек сауда айналымы – 
226,7 млрд. теңге, НКИ – 103,4% (көтерме сауда саласында Көксу (57,2%), Панфилов (57,0%) және Сарқан аудандарында (58,9%) төмендеу байқалды. Негізгі себептері – жекелеген кәсіпорындардың қызмет көлемінің қысқаруы немесе уақытша тоқтатылуы. Панфилов ауданында төмендеу «Тұлпар Транс» және «EKAI» ЖШС-нің есепті кезеңде есептілік тапсырмауына байланысты. Сарқан ауданында «Тамерлан 2022» ЖШС өткен жылдың жоғары базасы себебіне байланысты).
Тұтыну бағаларының индексі 108,0% құрады 
(ҚР – 106,4%), оның ішінде азық – түлік тауарларына – 108,5%, азық-түлік емес тауарларына – 107,7%, ақылы қызметтерге – 107,5%.
Мемлекеттік бюджеттің жоспары 83,8%-ға орындалды, болжамдағы 262,8 млрд теңгенің орнына 220,2 млрд теңге түсті (оның ішінде республикалық – 136,9 млрд теңге (75,5%), жергілікті – 
83,4 млрд теңге (102,2%).
Жалпы облыста 16 379 адам жұмысқа орналастырылды, оның ішінде 9 709 тұрақты орындарға. 

